
PROMÓCIÓS MIX, AVAGY EGY MAGÁNRENDELŐ NÉPSZERŰSÍTÉSE

Dolgozatomban egy húsz éves múltra visszatekintő zalaegerszegi magánrendelőnek készítek promóciós mixet. Célom egy hatékony marketingeszköz portfolió kialakítása lágy lézerterápiás szolgáltatás népszerűsítésére.
Az imázs erősítés, az ismertség- és a forgalomnövekedés sikeres megvalósításához először is a piaci sajátosságokat és a rendelő potenciális vetélytársait ismertetem. Ezután meghatározom a célcsoportot, a motivációikat és vizsgálom mekkora reális forgalomnövekedés érhető el a rendelő kapacitását figyelembe véve.
Megfogalmazom a kommunikáció szempontjából fontos USP-ket a rendelő vezetőjével és 5 páciensével készített mélyinterjúim eredményeire alapozva. Kutatásom eredményeit kiegészítve az online kérdőívem válaszaival, rávilágítok a szájreklám és a kapcsolati hálók jelentőségére. Az Opinion Leader-ek meghatározó szerepe mellett, az egyes alkalmazni kívánt marketingeszközök megnyerő képességét is bemutattam. Ezután összeállítom a promóciós mixet, bemutatva annak anyagi vonzatait és időzítését.
A kisvállalat marketingkampányának kidolgozása során szem előtt tartom a korlátozottan rendelkezésre álló forrásokat. Éppen ezért költséghatékony, az involvement szintekhez és a forgalomhoz igazodó költségtervek, megoldások szükségességét hangsúlyozom, felhívva a figyelmet a rendelő egyik legfőbb értékére: a betegközpontúságra.



